РЕПУБЛИКА СРБИЈА НАРОДНА СКУПШТИНА Одбор за правосуђе, државну управу и локалну самоуправу

07 Број: 02-291/19

19. март 2019. године

Б е о г р а д

НАРОДНА СКУПШТИНА

Одбор за правосуђе, државну управу и локалну самоуправу, на 53. седници одржаној 19. марта 2019. године, размотрио је **Предлог резолуције Народне скупштине Републике Србије о Војводини**, који су поднели народни посланици Ненад Чанак, Олена Папуга и Нада Лазић (број 02-291/19 од 20. фебруара 2019. године), у начелу и појединостима.

Седници су присуствовале Олена Папуга и Нада Лазић, народне посланице, представници предлагача.

На основу члана 156. став 3, члана 190. став 2. и члана 191. Пословника Народне скупштине, Одбор за правосуђе, државну управу и локалну самоуправу подноси

ИЗВЕШТАЈ

I

Одбор је у складу са чланом 155. став 2. Пословника Народне скупштине, одлучио да предложи Народној скупштини да **не прихвати** Предлог резолуције Народне скупштине Републике Србије о Војводини у начелу.

II

Одбор је, у складу са чланом 164. став 1. Пословника Народне скупштине, размотрио амандмане поднете на Предлог резолуције Народне скупштине Републике Србије о Војводини.

Одбор је одлучио да предложи Народној скупштини да **ОДБИЈЕ** следеће амандмане:

-на наслов Предлога резолуције, који је поднела народни посланик Вјерица Радета;

-на назив Резолуције и ставове 1, 2, 3, 6, 7, 8. и 9, који је поднео народни посланик Маријан Ристичевић;

 -на ставове 1, 2, 3, 4, 5, 6, 7, 8. и 9. Предлога резолуције, који је поднео народни посланик Милорад Мирчић;

 -на ставове 8. и 9. Предлога резолуције, са исправком, који је поднела народни посланик Гордана Чомић;

 -на став 9. тачку 1. Предлога резолуције, који је поднела народни посланик Ружица Николић;

 -на став 9. тачку 2. Предлога резолуције, који је поднео народни посланик Срето Перић;

 -на став 9. тачку 3. Предлога резолуције, који је поднео народни посланик Александар Шешељ;

 -на став 9. тачку 4. Предлога резолуције, који је поднела народни посланик Наташа Јовановић;

 -на став 9. тачку 5. Предлога резолуције, који је поднео народни посланик Немања Шаровић.

За известиоца Одбора на седници Народне скупштине одређен је Петар Петровић, председник Одбора.

 ПРЕДСЕДНИК

 Петар Петровић